آذربایجان بیلن ارمنستان تشقی ایشلر وزیر لری امید گه سبب بوله دیگن بیر قدم تشله دی.
آذربایجان تشقی ایشلر وزیری ایلمار محمد یاروف, روسیه پایتختی مسکوده بولیب اوتگن مستقل دولتلر همجمعیتی تشقی ایشلر وزیرلری ییغیلیشی دایره سیده ارمنستان لیک تینگداشی بیلن قول بیریب کوریشیب اوچره شدی.
آذربایجان بیلن ارمنستان, سه شنبه کونی, روسیه واسطه چیلیگیده آتش بس اعلان ایتگن ایدی.
بیراق آذربایجان, ارمنی کوچلری نینگ آتش بس نی اخلال ایتگن لیگی نی بیلدیریب قرشی تامان نینگ هجوم لری گه جواب قیترگن ایدی.
آذربایجان مدافعه وزیرلیگی تامانیدن بیریلگن بیاناتده, اوشبو اوروش لر عاقبتیده ۳۱ آذربایجان عسکری شهید بولرایکن, ۲۴۰ نفر ارمنستان عسکری ایسه اولدی.
عینی دمده تامانلر اوروش منطقه سیده قالیب کیتگن عسکر لرنینگ جسد لری نینگ المه شیلیشی بوییچه اوز ارا کیلیشیب آلدی.
آذربایجان مدافعه وزیرلیگی تامان لرنینگ محللی ساعت بیلن ساعت ۱۵ دن باشلب آتش بس نینگ قیته باشدن تامین ایتیلیشی توغری سیده اوز ارا کیلیشیب آلگن لیگی نی بیلدیردی.
عینی دمده آذربایجان اردوسی, تالیش قشلاغی نینگ تیگره گی ده گی اینگ یوکسک تپه گه ۲۴ ییل کیین قیته باشدن آذربایجان بیراغی نی آسیب قویدی.
آذربایجان عسکر لری, ارمنستان جبهه خطیده اپریل آیی نینگ ۲ نچی و ۵ نچی کون لری آره سیده آغدره, ترتر, آغدام, خواجه وند و فضولی منطقه لریده اویوشتیرگن عملیاتلری نتیجه سیده ایریم ستراتیژیک تپه لر و مسکونی منطقه لر نی قیتریب آلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
